Pseudotsuga

Pseudotsuga er ættkvísl af sígrænum barrtrjám í undirættinni Laricoideae. Hann er algengur í vesturhluta Norður-Ameríku og er mikilvæg uppspretta timburs. Fjöldi tegunda hefur verið umdeildur, en tvær í vestur Norður-Ameríku og tvær til fjórar í Austur-Asíu eru yfirleitt samþykktar.  Grasafræðingar 18du aldar voru í vandræðum meða að staðsetja tegundirnar í ættkvísl vegna líkinda við betur þekktar ættkvíslir; þær hafa verið flokkaðar sem Pinus, Picea, Abies, Tsuga, og jafnvel Sequoia. Vegna einkennandi könglanna voru þær að lokum settar í sjálfstæða ættkvísl Pseudotsuga (þýðir fölsk þöll) af franska grasafræðingnum Carrière 1867.  Stundum er það skrifað sem Pseudo-tsuga.

Lýsing
Pseudotsuga eru meðalstór til einstaklega stór sígræn tré, 20 til 120m há (þó að eingöngu stranddöglingur nái slíkri hæð). Barrnálarnar eru flatar og mjúkar, 2 til 4 sm langar, og líkjast þinnálum, eru stakar í stað knippa, og vaxa um allann sprotann sem getur hjálpað við að greina ættkvíslina. Kvenkönglarnir eru hangandi, með köngulskeljar sem sundrast ekki (ólíkt þin), og einkennandi er flipi með þremur totum sem er á hverri köngulskel (hún líkist neðri hluta músar, með afturlappir og skott).


 Tegundir og afbrigði 
Lang þekkturst og útbreiddust er Norður-Ameríska tegundin Pseudotsuga menziesii sem skiftist í tvö meginafbrigði (stundum talin undirtegundir eða sjálfstæðar tegundir): "stranddegli", við strönd Kyrrahafsins; og "fjalladegli", inn til landsins á vesturhluta N-Ameríku. Samkvæmt sumum grasafræðingum nær fjalladeglið suður í Mexíkó og telst þá Pseudotsuga lindleyana til þess, en aðris vilja skifta þeim í Mexíkó upp í fjölda tegunda. Útlitseinkenni og erfðagreining bendir til að sú mexíkóska sé líklega afbrigði innan P. menziesii.

Allar aðrar tegundirnar eru með takmarkaða útbreiðslu og lítið þekktar utan heimkynna sinna þar sem þær eru sjaldgæfar og dreifðar í blönduðum skógum; allar eru með slaka verndunarstöðu. Flokkun asísku tegundanna er enn umdeild, en nýlegusta flokkunin viðurkennir fjórar tegundir: þrjár kínverskar og eina japanska.  Kínversku tegundirnar þrjár hafa sitt á hvað verið taldar afbrigði af P. sinensis eða verið skift upp í fleiri tegundir og afbrigði.  Í núverandi flokkun er kínversku tegundinni P. sinensis skift niður í tvö afbrigði: var. sinensis og var. wilsoniana.

Norður-Ameríka
 Pseudotsuga macrocarpa (Vasey) Mayr – Könguldegli - Suður Kalifornía
 Pseudotsuga menziesii (Mirb.) Franco - vestur Norður-Ameríka frá Alaska til Oaxaca
Pseudotsuga menziesii var. glauca (Beissn.) Franco – Fjalladegli
 Pseudotsuga menziesii var. menziesii – Stranddegli
 Pseudotsuga lindleyana (Roezl) Carrière – Mexíkódegli

Asía
 Pseudotsuga brevifolia W.C.Cheng & L.K.Fu 
 Pseudotsuga forrestii Craib – Yunnandegli
 Pseudotsuga japonica (Shiras.) Beissn. – Japansdegli
 Pseudotsuga sinensis Dode – Kínadegli 
Pseudotsuga sinensis var. sinensis
 Pseudotsuga sinensis var. wilsoniana  – Taívandegli

Áður taldar til Pseudotsuga
 Keteleeria davidiana (Bertrand) Beissn. (sem P. davidiana Bertrand)
 Cathaya argyrophylla (sem P. argyrophylla)
 Keteleeria fortunei (sem P. fortunei)
 Abies magnifica (sem P. magnifica)
 Abies procera (sem P. nobilis)


Tilvísanir

Tenglar
 Gymnosperm Database - ''Pseudotsuga'
 Arboretum de Villardebelle: Images of Pseudotsuga species cones

Flokkur:Barrtré